علی بابا (مصنف)

علی محمد المعروف علی بابا   (پیدائش: 1940ء - وفات: 8 اگست، 2016ء) پاکستان سے تعلق رکھنے والے سندھی زبان کے مشہور و معروف ڈراما نویس، ناول نگار اور افسانہ نگار تھے۔

 حالات زندگی 
علی بابا 1940ء کو کوٹری، موجودہ ضلع جامشورو، سندھ،برطانوی ہندوستان میں پیدا ہوئےادبی دنیا کا نقصان: سندھی ڈراما نگار علی بابا انتقال کر گئے، حفیظ تنیو، دی ایکپریس ٹریبیون، کراچی، 9 اگست 2016ءمشہور مصنف بابا انتقال کر گئے، ڈیلی پاکستان پوسٹ آن لائن، کراچی، 8 اگست 2016ء۔ ان کے والد محمد یوسف بلوچ پاکستان ریلوے میں کلرک تھے۔ ثانوی تعلیم کے بعد علی بابا نے پاکستان ریلوے میں بطور کلرک ملازمت اختیار کی۔ بعد ازاں ٹیکسٹائل مل میں اسٹنٹ منیجر مقرر ہوئے۔

 ادبی خدمات 
علی بابا نے ادبی زندگی کا آغاز 1965ء میں افسانہ نگاری سے کیا لیکن انھیں شہرت ریڈیو پاکستان اور پاکستان ٹیلی وژن پر نشر کیے گئے ان کے ڈراموں کی بدولت ملی۔ پاکستان کے معروف مؤرخ پیر حسام الدین راشدی نے اپنی ایک کتاب میں علی بابا کو سندھی تاریخ کا راوی کہا ہے۔ علی بابا نے پورے سندھ کا سفر کر کے سندھی ثقافت کی اصل روح کو اپنے ڈراموں میں پیش کیا ہے۔ ان کی کہانی دھرتی دھکانا (زمین سے بے دخل) ان کا سب سے بڑا ادبی کارنامہ گردانا جاتا ہے جس میں 1947ء میں تقسیم ہند کے بعد (مسلمانوں اور ہندوؤں) کی بر صغیر میں عظیم ہجرت کی منظر کشی کی گئی ہے۔

 تصانیف 
 ڈراما 
 دنگيءَ منجھ دريا ( دریا میں تیرتی کشتی) (بہترین ڈراما کا تیسرا انعام، سالانہ ڈراما فیسٹیول میونخ، جرمنی-1981ء)

 ناول * موئن جو دڑو (1985ء)
 سند باد

 افسانوی مجموعہ 
 دھرتی دھکانا (زمین سے بے دخل)
 لھندڑ سج جی لام (اترتے سورج کی روشنی)
 مھنجوں کہاٹیوں (میری کہانیاں) کلیات

 وفات 
علی بابا 8 اگست، 2016ء کو کراچی، پاکستان میں 76 سال کی عمر میں وفات پاگئے۔ ان کی تدفین کوٹری کے گاؤں یوسف بلوچ میں ان کے آبائی قبرستان میں ہوئی۔

 حوالہ جات 

زمرہ:1940ء کی پیدائشیں
زمرہ:2016ء کی وفیات
زمرہ:پاکستانی مسلم شخصیات
زمرہ:پاکستانی ناول نگار
زمرہ:پاکستانی ٹیلی ویژن مصنفین
زمرہ:پاکستانی ڈراما نگار اور ڈراما نویس
زمرہ:سندھی مصنفین
زمرہ:ضلع جامشورو کی شخصیات
زمرہ:کراچی کے مصنفین
زمرہ:1437ھ کی وفیات
زمرہ:کراچی میں وفات پانے والی شخصیات